CELEX: 62012CA0011
Language: et
Date: 2012-12-13 00:00:00
Title: Kohtuasi C-11/12: Euroopa Kohtu (esimene koda) 13. detsembri 2012 . aasta otsus (College van Beroep voor het Bedrijfsleven — Hollandi eelotsusetaotlus) — Maatschap L.A. en D.A.B. Langestraat en P. Langestraat-Troost versus Staatssecretaris van Economische Zaken, Landbouw en Innovatie (Ühine põllumajanduspoliitika — Ühtne haldus- ja kontrollisüsteem — Vähendamine ja väljaarvamine nõuetele vastavuse eeskirjade rikkumise korral — Vastutus teise isiku tegude eest)

9.2.2013   
            
            
               ET
            
            
               Euroopa Liidu Teataja
            
            
               C 38/10
            
         Euroopa Kohtu (esimene koda) 13. detsembri 2012. aasta otsus (College van Beroep voor het Bedrijfsleven — Hollandi eelotsusetaotlus) — Maatschap L.A. en D.A.B. Langestraat en P. Langestraat-Troost versus Staatssecretaris van Economische Zaken, Landbouw en Innovatie
   (Kohtuasi C-11/12) (1)
   
   (Ühine põllumajanduspoliitika - Ühtne haldus- ja kontrollisüsteem - Vähendamine ja väljaarvamine nõuetele vastavuse eeskirjade rikkumise korral - Vastutus teise isiku tegude eest)
   2013/C 38/11
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Kaebuse esitaja: Maatschap L.A. en D.A.B. Langestraat en P. Langestraat-Troost
   
      Vastustaja: Staatssecretaris van Economische Zaken, Landbouw en Innovatie
   
      Ese
   
   Eelotsusetaotlus — College van Beroep voor het Bedrijfsleven — Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, lk 16), artikli 23 lõike 1 tõlgendamine — Ühtne haldus- ja kontrollisüsteem — Toetuste vähendamine ja neist ilmajätmine nõuetele vastavuse nõude mittetäitmisel — Põllumajandustootja, kes rentis kolmandalt isikult põllumajandusmaad ja nõustus ajutiselt sellel maal väetise laotamisega kolmanda isiku poolt — Kohustuslike majandamisnõuete täitmatajätmine selle kolmanda isiku poolt.
   
      Resolutsioon
   
   Nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, artikli 23 lõiget 1 tuleb tõlgendada nii, et kui isik, kellele põllumajandusmaa üle anti või kes selle üle andis, eirab nõuetele vastavuse eeskirju, mis toob kaasa otsetoetuse kogusumma vähendamise või selle saajate hulgast väljaarvamise, siis tuleb see rikkumine täies mahus omistada põllumajandustootjale, kes toetustaotluse esitas.
   
      (1)  ELT C 98, 31.3.2011.